Lütcherath hadde flere verv innen norsk idrett. I 1920 ble han første formann i Akers fotballkrets, og han var samme år med på å stifte Norges Bandyforbund hvor han satt i det første styret. Han var nestformann i Norges Fotballforbund fra 1923 til 1924 (styremedlem 1922–1923), ledet fotballforbundets dommerkomité (1926–1928) og forbundets lovkomité (1930–1938). I 1927 dømte han cupfinalen mellom Ørn-Horten og Drafn. Lütcherath representerte Hasle, senere Hasle-Løren.